《送雩都尹周廷侃之任》
明代·张弼

雩都山头金鸡啼，雩都县里使君来。君来袖得仁风扇，坐令民物春熙熙。

三年政成报天子，鼓琴时和南薰诗。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。